el el en el el el el el el el el el el en el el el el en el en en es en es tr en en el el en en en el el en en en en en el el el el el el el el el el el el el en en en id en en en el el el el el el el el el el el el el el el el el el el el el en de el el el el el el el el el el el en es el el el el el el el el el el el el el el el el el el el el el el el el el el en el en en en en el el el el el el el el el el el el az el el el el el el el el el el el en el el
Όπου φύγει- φύγει οι Ρώσοι για να γλιτώσουν την επιστράτευση- Απίστευτες εικόνες σε σύνορα και πτήσεις - DailyPost.gr
ΣΤΟΝ ΠΥΡΗΝΑ ΤΩΝ ΕΙΔΗΣΕΩΝ ΜΕ ΑΠΟΚΑΛΥΠΤΙΚΟ ΡΕΠΟΡΤΑΖ ΚΑΙ ΑΠΟΨΗ
Τεράστιες ουρές έχουν σχηματιστεί στα σύνορα Ρωσίας – Γεωργίας με εκατοντάδες Ρώσους να προσπαθούν να εγκαταλείψουν την χώρα μετά τη μερική επιστράτευση που κήρυξε ο Ρώσος πρόεδρος.
Η κίνηση του Πούτιν να ενεργοποιήσει αρχικά τουλάχιστον τους έφεδρους, ώθησε πολλούς νέους Ρώσους να προσπαθούν να εγκαταλείψουν τη Ρωσία προκειμένου να γλιτώσουν τη στράτευση.
This is what is happening now on the border between #Russia and #Georgia.
— NEXTA (@nexta_tv) September 21, 2022
Αμέσως μετά την κήρυξη επιστράτευσης από τον Βλαντίμιρ Πούτιν, οι πτήσεις χωρίς επιστροφή προς το εξωτερικό έγιναν ανάρπαστες και πολλοί Ρώσοι κατέφυγαν στην Τουρκία και σε άλλες χώρες.
Οι ρωσικές αεροπορικές εταιρείες σταμάτησαν να πωλούν εισιτήρια σε Ρώσους άνδρες ηλικίας 18-65 ετών, εκτός εάν μπορούν να παράσχουν αποδεικτικά στοιχεία έγκρισης για ταξίδι από το Υπουργείο Άμυνας.
Flights departing Moscow and St. Petersburg today. The @AP is reporting international flights departing Russia have either sold out or skyrocketed in price after Putin announced a mobilization of reservists.
— Flightradar24 (@flightradar24) September 21, 2022
Η αξιωματούχος του ρωσικού υπουργείου Εσωτερικών, Ιρίνα Βολκ, σε δήλωση που επικαλούνται τα ρωσικά πρακτορεία ειδήσεων, είπε ότι οι Αρχές ανέκοψαν τις προσπάθειες πολιτών να πραγματοποιήσουν, όπως αποκαλούσε, μικρές διαδηλώσεις.
Σε διαδηλώσεις καλεί η αντιπολίτευση
Το αντιπολιτευόμενο κίνημα Vesna κάλεσε σε διαμαρτυρίες, λέγοντας: «Χιλιάδες Ρώσοι άνδρες, οι πατέρες, τα αδέρφια και οι σύζυγοί μας, θα μπουν στο κρεατομηχανή του πολέμου. Για τι θα πεθάνουν; Τι θα κλαίνε οι μαμάδες και τα παιδιά;».
Η εισαγγελία της Μόσχας προειδοποίησε ότι η οργάνωση ή η συμμετοχή σε διαδηλώσεις μπορεί να οδηγήσει σε ποινή φυλάκισης έως και 15 ετών. Οι αρχές έχουν εκδώσει παρόμοιες προειδοποιήσεις πριν από άλλες διαδηλώσεις. Η Τετάρτη ήταν οι πρώτες πανεθνικές αντιπολεμικές διαδηλώσεις από την έναρξη των μαχών στα τέλη Φεβρουαρίου.
Δημοσιογράφοι του Γαλλικού Πρακτορείου στο κέντρο της Μόσχας δήλωσαν ότι τουλάχιστον 50 άνθρωποι συνελήφθησαν από την αστυνομία σε έναν κεντρικό εμπορικό δρόμο.
Στην Αγία Πετρούπολη, οι δημοσιογράφοι του Γαλλικού Πρακτορείου είδαν αστυνομικούς να περικυκλώνουν μια μικρή ομάδα διαδηλωτών και να τους κρατούν έναν προς έναν, φορτώνοντάς τους σε ένα λεωφορείο. Οι διαδηλωτές φώναζαν «Καμία επιστράτευση!»
«Όλοι είναι φοβισμένοι. Είμαι υπέρ της ειρήνης και δεν θέλω να χρειαστεί να πυροβολήσω. Αλλά το να βγεις έξω τώρα είναι πολύ επικίνδυνο, διαφορετικά θα υπήρχαν πολύ περισσότεροι άνθρωποι», είπε ο διαδηλωτής Βασίλι Φεντόροφ, ένας φοιτητής που φορούσε ένα σύμβολο ειρηνιστή στο στήθος του.
«Βγήκα στη συγκέντρωση σχεδιάζοντας να συμμετάσχω, αλλά φαίνεται ότι τους έχουν ήδη συλλάβει όλους. Αυτό το καθεστώς έχει καταδικάσει τον εαυτό του και καταστρέφει τη νεολαία του», είπε ο Αλεξέι, ένας 60χρονος κάτοικος που αρνήθηκε να δώσει το επίθετό του.
«Γιατί υπηρετείτε τον Πούτιν, έναν άνθρωπο που είναι στην εξουσία 20 χρόνια!» ένας νεαρός διαδηλωτής φώναξε σε έναν αστυνομικό.
«Ήρθα να πω ότι είμαι κατά του πολέμου και της επιστράτευσης», είπε στο Γαλλικό Πρακτορείο η Οξάνα Σιντορένκο, φοιτήτρια. «Γιατί αποφασίζουν το μέλλον μου για μένα; Φοβάμαι για τον εαυτό μου, για τον αδερφό μου», πρόσθεσε.
Δείτε φωτογραφίες και βίντεο:
This is how the Russian-Georgian border looks now. pic.twitter.com/EOFFXGo6eR
— NEXTA (@nexta_tv) September 21, 2022
In #Moscow, #Russia, there is a #protest rally taking place tonight on Arbat Street against the mobilisation, announced by Putin earlier tonight. Protesters chant “No to War!”.
— Alex Kokcharov (@AlexKokcharov) September 21, 2022
Anti-war action on the Old #Arbat.#mobilization #Russianprotests #Russia #protests pic.twitter.com/X0Mu2txDpc
— Johan (@Helpful_Hand_SA) September 21, 2022
Οι χώρες της Βαλτικής κλείνουν τα σύνορα στους Ρώσους
Οι χώρες της Βαλτικής και μέλη της Ευρωπαϊκής Ένωσης Λετονία, Λιθουανία και Εσθονία, που συνορεύουν με τη Ρωσία, δεν θα προσφέρουν καταφύγιο σε Ρώσους που θέλουν να αποφύγουν την επιστράτευση, δήλωσαν από πλευρά τους οι υπουργοί Εξωτερικών των τριών χωρών.
«Η άρνηση να εκτελέσει κανείς τα πολιτικά καθήκοντά του στη Ρωσία ή η επιθυμία να μην το πράξει, δεν συνιστούν επαρκή λόγο για να του χορηγηθεί άσυλο σε άλλη χώρα», σχολίασε ο Εσθονός υπουργός Εξωτερικών Ούρμας Ρεϊνσάλου σε ένα μήνυμα ηλεκτρονικού ταχυδρομείου που έστειλε στο πρακτορείο Reuters.
Στο Twitter, ο υπουργός Εξωτερικών της Λετονίας Έντγκαρς Ρίνκεβιτς, επικαλέστηκε λόγους ασφαλείας για την άρνηση αυτή. Το υπουργείο Εσωτερικών της Λιθουανίας διευκρίνισε ότι κάθε αίτηση για άσυλο θα εξεταστεί ξεχωριστά.
Οι τρεις χώρες και η Πολωνία άρχισαν να διώχνουν τους Ρώσους πολίτες από τα σύνορά τους τα μεσάνυχτα της Δευτέρας, με το σκεπτικό ότι δεν μπορούν να ταξιδέψουν όσο η χώρα τους είναι σε πόλεμο με την Ουκρανία. Από την απαγόρευση εξαιρούνται οι Ρώσοι αντιφρονούντες που ζητούν άσυλο στην ΕΕ, οι οδηγοί φορτηγών, οι πρόσφυγες, όσοι κατοικούν μόνιμα σε χώρες της ΕΕ και εκείνοι που θέλουν να επισκεφθούν συγγενικά πρόσωπα.
Το Ελσίνκι θα προετοιμάσει “εθνική λύση”
Η κυκλοφορία των οχημάτων που φτάνουν στα ανατολικά σύνορα της Φινλανδίας με τη Ρωσία αυξήθηκε κατά τη διάρκεια της νύχτας, ανακοίνωσε νωρίς σήμερα το πρωί η φινλανδική συνοριοφυλακή, προσθέτοντας ωστόσο ότι η κατάσταση είναι υπό έλεγχο.
Η Φινλανδία παρακολουθεί στενά την κατάσταση στη γειτονική Ρωσία μετά την κήρυξη από τον Ρώσο πρόεδρο Βλαντίμιρ Πούτιν μερικής επιστράτευσης εφέδρων, δήλωσε χθες, Πέμπτη, ο υπουργός Άμυνας της χώρας Άντι Καϊκόνεν.
Ωστόσο χθες ο αριθμός των ανθρώπων που διέρχονταν από τα σύνορα ήταν χαμηλότερος από αυτόν του σαββατοκύριακου, διευκρίνισε ο επικεφαλής διεθνών υποθέσεων της φινλανδικής συνοριοφυλακής Μάτι Πιτκανιίτι.
Συνολικά 4.824 Ρώσοι έφτασαν στην Φινλανδία μέσω των ανατολικών συνόρων χθες, σημειώνοντας αύξηση από τους 3.133 που ήταν πριν από μια εβδομάδα.
Η συνοριοφρουρά βρίσκεται σε ετοιμότητα σε εννέα σημεία ελέγχου, σημείωσε εξάλλου ο ίδιος στις δηλώσεις που έκανε στο Reuters.
Χθες το βράδυ η φινλανδική συνοριοφυλακή είχε ανακοινώσει ότι η κυκλοφορία στα σύνορα ήταν “φυσιολογική” μετά την ανακοίνωση από τον Πούτιν της επιστράτευσης εκατοντάδων χιλιάδων εφέδρων για την ενίσχυση των ρωσικών δυνάμεων στην Ουκρανία.
Η κατάσταση “δεν έχει αλλάξει σημαντικά”, ανέφερε σε μήνυμά της στο Twitter, διαψεύδοντας τις φήμες που κυκλοφορούσαν στο διαδίκτυο για μεγάλες ουρές αναμονής αρκετών χιλιομέτρων.
Ο υπουργός Εξωτερικών της χώρας ανακοίνωσε εξάλλου χθες ότι η Φινλανδία θα προετοιμάσει μια “εθνική λύση” για να περιορίσει ή ακόμη και να μπλοκάρει τελείως τη διέλευση “Ρώσων τουριστών” στο έδαφός της.
Η χώρα, η οποία αντιμετώπισε πολλές αμφιλεγόμενες διελεύσεις Ρώσων το καλοκαίρι, ήδη μείωσε αυτόν τον μήνα στο ένα δέκατο τον αριθμό των θεωρήσεων εισόδου (βίζα) που χορηγεί σε Ρώσους, αντιδρώντας στην εισβολή της Ρωσίας στην Ουκρανία.
Ωστόσο σήμερα είναι η μόνη χώρα μέλος της ΕΕ που συνορεύει με τη Ρωσία και επιτρέπει να περνούν τα σύνορά της Ρώσοι πολίτες που έχουν βίζες της ζώνης Σένγκεν, μετά την απόφαση της Πολωνίας και των τριών χωρών της Βαλτικής στις αρχές του μήνα να εμποδίσουν την είσοδο μεγάλου μέρους των Ρώσων πολιτών.
Θέλοντας και αυτή να σκληρύνει τη γραμμή της, η φινλανδική κυβέρνηση “αποφάσισε να προετοιμάσει μια εθνική λύση (…) για το πώς να περιορίσει ή να εμποδίσει τελείως την τουριστική αυτή κίνηση” Ρώσων, σύμφωνα με τις δηλώσεις που έκανε χθες το βράδυ ο υπουργός Εξωτερικών Πέκα Χααβίστο.
Τα μέτρα αυτά “θα μπορούσαν να περιλαμβάνουν νέα νομοθεσία, η οποία θα υιοθετηθεί πολύ γρήγορα, ή μια ερμηνεία της ισχύουσας νομοθεσίας”, διευκρίνισε.
“Η Φινλανδία δεν θέλει πλέον να είναι μια χώρα διέλευσης για (αυτούς που έχουν) βίζα Σένγκεν η οποία έχει εκδοθεί από άλλες χώρες. Θέλουμε εφεξής να θέσουμε αυτού του είδους τις διελεύσεις υπό έλεγχο”, πρόσθεσε.
Το Ελσίνκι ζητεί μια κοινή ευρωπαϊκή απόφαση επί του ζητήματος αυτού, αλλά “δεν μπορεί να είναι βέβαιο ότι αυτή θα έρθει γρήγορα”, κατέληξε ο Φινλανδός υπουργός Εξωτερικών.
Σύμφωνα με δημοσκόπηση που δημοσίευσε η εφημερίδα Ilta-Sanomat χθες, περίπου το 70% των Φινλανδών θέλει να δει να παύει η χορήγηση τουριστικών θεωρήσεων εισόδου σε Ρώσους.
Μπορεί να σας ενδιαφέρει
Πέμπτη 29 Σεπτεμβρίου 2022
Η Φινλανδία κλείνει τα σύνορα σε Ρώσους τουρίστες από τα μεσάνυχτα
Πέμπτη 29 Σεπτεμβρίου 2022
Ρωσικό ΥΠΕΞ: Οι διαρροές στους αγωγούς Nord Stream συνέβησαν σε ζώνη που ελέγχεται από τις ΗΠΑ
Τετάρτη 28 Σεπτεμβρίου 2022
Νέες κυρώσεις 7 δισεκ. ευρώ κατά της Ρωσίας πρότεινε η Ούρσουλα φον ντερ Λάιεν
Τετάρτη 28 Σεπτεμβρίου 2022
Μόσχα: Οι επιστρατευμένοι άρχισαν να εκπαιδεύονται στο Καλίνινγκραντ
Reuters: Φόβοι για μπλακ άουτ στην κινητή τηλεφωνία στην Ευρώπη
Νέες απειλές Ερντογάν κατά ΗΠΑ: «Η άρση του εμπάργκο όπλων στην Κύπρο δεν θα μείνει αναπάντητη»
ΠΑΣΟΚ-ΚΙΝΑΛ: «Η δημοσιονομική πολιτική της κυβέρνησης εκτός από αναποτελεσματική, είναι και βαθιά άδικη»
ΕΟΔΥ: 80 τα επιβεβαιωμένα κρούσματα ευλογιάς των πιθήκων
Nord Stream: «Η διαρροή αερίου πιθανόν να σταματήσει την Δευτέρα», σύμφωνα με την διαχειρίστρια εταιρεία
«Φρένο τιμής φυσικού αερίου», ανακοίνωσε ο Σολτς – Στα 150-200 δισ. το κόστος του μέτρου
«Άδειασε» τον Κυρανάκη ο Οικονόμου για το «δεν μας φταίει πλέον ο ΣΥΡΙΖΑ για την ανομία στα ΑΕΙ»
Τα πρωτοσέλιδα των εφημερίδων
Μπορεί να σας ενδιαφέρει
Η Δύση δεν θα αναγνωρίσει ποτέ τα δημοψηφίσματα στην Ουκρανία, δηλώνει ο Μπλίνκεν
Συμφωνία ΔΕΠΑ- TotalEnergies για προμήθεια LNG τον χειμώνα- Δύο πλοία κάθε μήνα στην Ελλάδα
Πολυτεχνειούπολη: Διαθεσιμότητα και ΕΔΕ για τη δόκιμη αστυνομικό
Το ΝΑΤΟ καταγγέλλει το σαμποτάζ στους αγωγούς Nord Stream
Γερμανία: Νοικοκυριά και μικρές επιχειρήσεις αρνούνται να μειώσουν την κατανάλωση φυσικού αερίου
Ειδικό Δικαστήριο: Αρνούνται τις κατηγορίες Παπαγγελόπουλος – Τουλουπάκη
Οικονόμου για Τσαβούσογλου: «Σε επίπεδο υστερίας πια ο ρητορικός παροξυσμός της τουρκικής πλευράς»
Δείπνο στην Φον ντερ Λάιεν θα παραθέσει ο πρωθυπουργός
Διάγγελμα Πούτιν- Θα ανακοινώσει την προσάρτηση τεσσάρων περιοχών της Ουκρανίας
Μητσοτάκης για νέα επένδυση της Google: «Θα φέρει 2 δισ. ευρώ ως το 2030 και 20.000 νέες θέσεις εργασίας στην χώρα»
Δημοσιογράφος μιλά για την απαγωγή του γιου του από τη συμμορία της Πολυτεχνειούπολης- Μαχαίρωσαν 80 φορές τον πατέρα
Μας βλέπετε και μας ακούτε καθημερινά. Μαζί με μια μαχητική ομάδα αποφασίσαμε να δημιουργήσουμε το DailyPost.gr. Τα λέμε καθαρά, χωρίς περιορισμούς. Δεν μιλάμε Γιαμαμαμότο. Αυτό δεν είναι υπόσχεση, είναι η μόνη μας δέσμευση.
Επικοινωνήστε μαζί μας στο [email protected]
Το DailyPost.gr είναι υπό τη διαχείριση της εταιρείας ΝΟΗΣΙΣ ΙΚΕ
© 2021 - All Rights Reserved.
Το ημερολόγιο του Πιέρροντα
Kυριάκος Μητσοτάκης lockdown novartis Άδωνις Γεωργιάδης Αλέξης Τσίπρας Βασίλης Κικίλιας Βουλή Γαλλία Γερμανία ΕΟΔΥ Ελλάδα Ερντογάν Θεσσαλονίκη ΚΙΝΑΛ Κίνημα Αλλαγής Κυριάκος Μητσοτάκης Κύπρος Μητσοτάκης ΝΔ Νέα Δημοκρατία Νίκος Ανδρουλάκης Νίκος Δένδιας Νίκος Χαρδαλιάς Ουκρανία ΠΑΣΟΚ Πανδημια Παύλος Πολάκης Ρετζέπ Ταγίπ Ερντογάν Ρωσία ΣΥΡΙΖΑ Τουρκια Τσιπρας Φώφη Γεννηματά γιαννης οικονομου εκλογες εμβολιασμός εμβόλια εμβόλιο ηπα κορωνοϊός κρούσματα κυβέρνηση μέτρα προσφυγικό-μεταναστευτικό σχολεία